জাতিগত ভাবে আমরা বাঙালি। এই সহজ আর পরিস্কার ধারনাটা অন্তত দেশের শিক্ষিত জনগনের মাঝে কেন আসে না আমি বুঝি না। বাংলাদেশী যদি ধরেনেই আমাদের জাতিসত্তা তাহলে কি একটা সহজ প্রশ্ন আসে না যে, তাহলে ৭১ পূর্ববর্তী আমাদের পূর্ব প্রজন্ম তাহলে কি ছিল? যখন কিনা বাংলাদেশ নামক কোন রাষ্ট্রের অস্তিত্ব ছিল না। কেউ যদি বলেন তখন আমরা পাকিস্তানি  ছিলাম কিন্তু এখন বাংলাদেশী। তাহলে আমরা বাংলাদেশী, আমার কোন দ্বিমত নেই। জাতিসত্তা কখনই দেশের পরিচয়ে পরিচিত হয় না। যারা জোর করে তা করতে চান তাদের হয়ত অন্যকোন জায়গায় ক্ষোভের কারনে এমনটি করে থাকতে পারেন। ভারত এবং পাকিস্তানের নাম যেহেতু উল্লেখ করা হয় অনেক সময়, সেহেতু একটু ভুল শুধরে দেই। ভারত বা পাকিস্তান কেউই কিন্তু তাদের জাতিসত্তা পরিচয়ে ভারতীয় বা পাকিস্তানি পরিচয় ব্যবহার করেন না। যেটা করা হয় তা হল তাদের জাতীয়তা পরিচয়ে ভারতীয় বা পাকিস্তানি ব্যাবহার করা হয়। জাতিগত ভাবে কিন্তু তারা পাঞ্জাবি, মারাঠি, গুজরাটি কিংবা  বেলুচি।